સૌથી પહેલા કેરળના મુખ્યમંત્રી પિનરાઈ વિજયને પોતાના ફેસબુક વોલ પર આ સમાચાર શેર કર્યા અને 21 ઓગસ્ટની રાતે 9.56 વાગે પ્રેસ રિલીઝ જાહેર કરીને જણાવ્યુ કે યુએઈના ક્રાઉન પ્રિન્સ મોહમ્મદ બિન જાયદ અલ નાહયાન તરફથી કેરળ માટે 700 કરોડની મદદની રજૂઆત કરવામાં આવી છે. આવુ એટલા માટે કારણકે કેરળમાંથી ભારે સંખ્યામાં લોકો યુએઈમાં નોકરી કરે છે. યુએઈની આ ઓફરને ભારત સરકારે ઠુકરાવી દીધી. ભારત સરકારે દેશના સ્વાભિમાન, વિદેશ નીતિઓનો હવાલો આપીને આ ઓફર ઠુકરાવી દીધી. ભારત સરકારે આ મનાઈ કર્યા બાદ રાજકારણ શરૂ થઈ ગયુ. વિપક્ષી દળો કેન્દ્રની મોદી સરકાર પર હુમલો કરવા લાગી.